Middle East City Maps | Anritsu America
Middle East City Maps
Kabul zip (1,027 KB) Tel Aviv zip (7,452 KB) Abu Dhabi zip (14,583 KB)
Baghdad zip (2,240 KB) Ankara zip (7,829 KB)
Istanbul zip (13,060 KB) Sanding This Unusual Floating Prefinished Engineering Longstrip Maple Floor Hardwoodfloors Hardwoodsanding Prefinishedfloors Maplefloors Woodfloor Homeimprovement – Farmius Wood
Sanding This Unusual Floating Prefinished Engineering Longstrip Maple Floor Hardwoodfloors Hardwoodsanding Prefinishedfloors Maplefloors Woodfloor Homeimprovement
Sanding this unusual floating prefinished engineering longstrip maple floor hardwoodfloors hardwoodsanding prefinishedfloors maplefloors woodfloor homeimprovement houserenovation houseflipping floorrestoration floorremodel raleighflooring maxzonflooring raleigh cary durham apex hollysprings morrisville wakeforest varina clayton Cosmic Buddies Town - spelinfo op Riot Pixels
Uitgebracht1 november 2017
Ontwikkelaar Nyx Digital
Uitgever Funbox Media KISS Nyx Digital
Extra ontwikkeling Ghost Clusters
Uitgebracht 5 januari 2018 1 november 2017 ‘Bucket List’ – Ciska Olivier – In die gedagtes van 'n skrywer
Klim tot op die hoogste punt van Big Daddy
As veldgids en oordbestuurder het ek menige toere na Sossusvlei gelei, maar net twee keer het ek Big Daddy, die hoogste duin in Sossusvlei area op 325 meter, uitgeklim. Jy moet fiks wees. Jy moet tyd hê. Jy moet genoeg water saamvat. Meeste van als, jy moet iemand hê om jou aan te moedig. Ek het hierdie reuse duin uiteindelik al die pad tot bo geklim saam met my gesin in 2006.
Maak ‘n wilde dier groot
Daar is niks so hartroerend soos om ‘n diertjie in te neem wat sy ma verloor het nie. Kudu (vreeslik oorspronklik) was skaars ‘n week oud toe ons haar gekry het en sy soos ‘n skaaplam agter die bakkie aangehardloop het. Wat van haar ma geword het is ‘n raaisel, maar sy was klein en maer en ons het haar op die bottel grootgemaak. Dit is egter ‘n anderster gesig wanneer jy sien hoe vier manne moet spring om ‘n kudu kalf in ‘n bootjie te laai wanneer sy besluit sy wil saam gaan visvang en agterna swem.
Besoek een van die oudste plante ter wêreld
Daar is min dinge wat mens vandag nog kan verras. Wanneer jy egter in ‘n ou krater beland en jy kom op masiewe welwitchias van hoër as 1,4 meter af, dan knyp jy jouself om seker te maak jy sien reg. Ek is ‘n lang vrou, 1.88m en hierdie plant is net een van baie in ‘n versteekte heiligdom van die Namib woestyn waar sommige van die plante meer as 2000 jaar oud kan wees.
Leer ‘n nuwe stokperdjie
Daar is iets baie bevredigend daaraan om iets nuuts te probeer en nogal goed te wees daarin. As plaaskind was water net iets waarin jy swem en ‘n groot skaarste in die Kalahari. Ek moes selfs my vriend (vandag my man) bel om te verduidelik hoe om ‘n visstok reg ‘aanmekaar’ te sit vir gaste wat op die oord kom bly het en wou gaan visvang. Dus het my skattige vriend dit goed geag om my touwys te maak in die kuns van hengel en is dit vandag ‘n heerlike tydverdryf wat ons saam kan geniet.
Raak aan ‘n olifant
Terwyl ek as veldgids toere na Hluhluwe Imfolozi verneem het, was daar dikwels tye waar olifante baie nabei aan die toervoertuig gekom het. Die verantwoordelikheid om 10 toeriste kalm te hou en te verseker nie een van hulle of die dier is ‘n situasie waar ongelukke kan gebeur nie, was soms senutergend. Ek glo egter dat diere verstaan wanneer jy kalm bly (en jou toeriste hul asems ophou) en met hulle gesels. Dit was dikwels die geval in díe park wanneer jy nie vorentoe of agtertoe kon gaan nie en vir die ou grotes moes wag om op hul tyd hul rigting te gaan. Dus was dit ‘n ongelooflike belewenis toe ek die eerste keer ‘n olifant heiligdom besoek het en aan hierdie reuse kon raak, sonder die vrees dat hy enige oomblik die bakkie wil stoot.
Besoek jou land hoek tot kant
Vra vir iemand die vraag: “Waarheen wil jy nog gaan?” en hul antwoord is waarskynlik een of ander eksotiese eiland of oorsese bestemming. Daar is baie mense vir wie daardie droom nooit sal realiseer nie en tog vergeet ons so maklik van ons eie land se eksotiese en interressante bestemmings. Ons droom so groot, dat ons dikwels vergeet van die erfenis wat ons hier in ons eie land het. Geseënd is die wat dit wel besef en alles wat hul eie land kan bied gaan opsoek, want vir hulle raak die wêreld by die dag groter en die droom van ‘n lewe vol bestemmings nie so onmoontlik nie.
Besoek die buurlande
Angola Mosambiek Suid Afrika
Jy kan dalk nie oorsee nie, maar jy kan oorrivier. Suider Afrika is een van die top bestemmings vir toeriste en daar is ‘n goeie rede daarvoor. Selfs in lande waar die infrastuktuur dalk nog nie of tans nie so goed is nie, is daar tonne om te beleef.
Doen iets vreesaanjaends
Challenge your fears, sê hulle. Sluk, haal diep asem, knyp jou oë toe en laat los. Moet net nie vergeet om jou oë weer oop te maak nie, want dan mis jy dalk net die grootste thrill van jou lewe. Dit is vreesaanjaend. Mal. Ongelooflik. Bevredigend …
So wanneer gaan ons valskerm spring?
Hou ‘n tema partytjie of woon een by
Daar is niks wat soveel sports en vreugde verskaf soos ‘n tema partytjie nie. Dit bring mense bymekaar en sal vir nog baie jare se goeie en genotvolle foto’s en gesels sorg.
Trou met jou beste vriend, jou lover, jou sielsmaat
Nog nooit was ‘n dag so perfek soos ons troudag nie. Ten spyte van alles wat fout gegaan het (soos ‘n mak kameelperd wat nie van die dekor hou nie) of nie gebeur het nie of moes gebeur. Niks daarvan maak saak wanneer jul oë ontmoet en jy weet jy het die liefde van jou lewe gekry nie. Dit is een dag van jou lewe waarop jy nie wil of hoef te stres nie. Laat gebeur wat moet gebeur en onthou net die goeie … want dit is absoluut die belangrikste.
Gaan op daardie oorsese reis
Soms gebeur dinge op die regte tyd, of val alles net in plek. Gebruik daardie oomblik. Jy weet nie wanneer die kans weer gaan kom nie. Beleef die mense, die kos, die atmosfeer, die geskiedenis. Die wêreld is vol rykdom vir die wat herinneringe en belewenisse najaag.
Maak tyd vir familie & onthou om jonk te bly
In my lyn van werk (toerisme) is vakansies oor Kersfees ‘n rariteit. Wanneer die kans hom egter voordoen elke 3 jaar of so, is daar niks beter as om dit saam met familie te spandeer nie. Boonop kom ons hele familie elke paar jaar byeen en is dit een groot gekuier en is die duin een van die grootste aangeleenthede. Hier raak oud en jonk laf en is daar nie ‘n kuiltjie in die lyf wat nie sand het nie. Selfs ouma laat die sand deur haar vingers glip en lag vir die kinders se gebaljaar.
Stap deur ‘n woud
“You can be in terrible shape, but if you take a three-hour walk through the forest and along the river, you’re simply not the same as when you started out.” Wyser woorde as die van Jim Harrison het ek nog nie gehoor nie. Daar is min dinge wat so bevredigend is as om die natuur om jou te hoor asemhaal.
Besoek ‘n geskietkundige plek
Min plekke in die wêreld groei tot een van die hoogste kapitaal inkomste dorpe en verval dan weer tot niks binne die bestek van 50 jaar. Mense kom en gaan en tog bly die impak van ons spore nog lank na ons weg is. Ons vergeet so maklik of verkies om nie terug te kyk nie, maar uit ons geskiedenis is daar ‘n les om te leer. Eens ‘n florerende dorp, staan Kolmanskop vandag met hol vensters oor die woestyn en kyk.
Doen iets spesiaals vir iemand
Daar is min tye so spesiaal in ‘n mens se lewe soos ‘n troudag … en om deel van daardie dag te wees, is altyd besonders. Veral wanneer jy ‘n bydrae kan maak tot daardie ongelooflike dag. Dit was ‘n hengse ervaring en ‘n groot eer om vriende se troukoek te bak – maar ek sal nie sommer gou weer so ‘n reuse taak aanpak nie. 10 ure om by die eindproduk te kom laat jou waardeer wat baksters moet verrig.
Publiseer ‘n boek (of boeke) 🙂
My droom om ‘n boek te publiseer het op skool al begin. Daar toe ek die stories nog met die hand geskryf het. Dit was alles oor die genot wat ek lesers kon verskaf en dit is wat my laat aanhou het. Nou, uiteindelik, word hierdie droom realiteit en hoop ek om genot aan heelwat lesers te bring.